medieval-data/medieval-latin-ner-HOME-Alcar huggingface dataset:
| DE CONUENTIONE INTER NOS ET ECCLESIAM SIGNIACENSEM PRO MODIO FRUMENTI | Prouida patrum institutione sancitum est ut queque utiliter prouisa et salubriter statuta scriptura teste seruentur , idcirco ego Sanson , diuina miseratione Remorum archiepiscopus , ex debito pastoralis officii paci et tranquillitati ecclesiarum et monasteriorum prouidere cupiens , ad presentium et posterorum noticiam scripto commendare decreui conuentionem in presentia nostra habitam inter ecclesiam Beati Nichasii et fratres eiusdem loci et ecclesiam Signiacensem et fratres ibidem Deo seruientes . Concessit ecclesiam Beati Nichasii predictis fratribus totam decimam laborum et nutrimentum suorum de ualle que uocatur Russeleia 9 pertinentem ad altare de Bureio , sub trecensu dimidii modii de frumento in festo sancti Dyonisii apud Bettonis Curtem , singulis annis persoluendo . Decretum etiam fuit quod , si predicti fratres plures carrucatas terre arabilis in predicta parrochia acquirere possent pro unaquaque loco et termino denominato dimidium modium de frumento ad mensuram de Turro persoluerentl . Huius autem conuentionis testes sunt : Odo abbas Sancti Remigii ; Hillinus abbas Sancti Theoderici ; Albricus abbas Sancti Basoli ; Nicholaus abbas Sancti Nichasii ; Ursio abbas Sancti Dyonisii ; Philippus | abbas de Bellaualle ; Guillelmus archidiaconus ; Hugo archidiaconus ; Leo decanus ; Geruasius cantor ; Henricus et Gregorius presbyterii ; Boso , Amalricus diaconi . Actum Remis , anno incarnati Uerbi millesimo C ° XL ° I ° , indictione lIlIa , regnante Hludouico Francorum rege anno U ° ; archiepiscopatus domni Sansonis anno 110 ; Drogo cancellarius recognouit , scripsit et subscripsit .
Alexander episcopus , seruus seruorum Dei uniuersis abbatibus et cetera . Ne in exhibendis inmoderatis procurationibus onerentur ecclesie ac in ipsis extorquendis prelati easdem uisitantes ecclesias querendo inhoneste que sua sunt non que Dei animarum dispendium patiantur felicis recordationis , Innocentius papa predecessor noster statuti sui decreto ex iniuncti D sibi officii sollicitudine curauit salubriter prouidere deliberatione prouida inter alia statuens quod salua in recipiendis procurationibus moderatione concilii generalis nec archiepiscopus nec episcopus aliquis summam quatuor marcarum transcendat in unius procurationis sumptibus exigendis ; nos igitur cuiusdem predecessoris nostri uestigiis inherendo sic uos prioratus aut domos uestras contra huius constitutionis ipsius tenorem aut mentem granari contingat paterna uolentes sollicitudine prouidere summas si quas uenerabiles fratres nostri E . . Remensis archiepiscopus seu episcopus in quorum ciuitatibus uel diocesibus prioratus , domus aut ecclesie nostre consistunt ultra summam predictam aliquid contra F statuti predicti tenorem procurationis exigendo per se uel per alium in uos seu uestrum aliquem id soluere recusantes duxerint promulgandas presentes auctoritate ( apostolica ) decernimus non tenere et nullius existere firmitatis , districtius insuper inhibemus sic a singulis pauperibus ecclesiis et locis uestris pretextu statuti predicti ex quo uolumus non grauaminis insoliti sed utilis lauaminis prouenire materiam preter solitum summa requiratur huiusmodi contribuant ecclesie ac loca eadem cum aliis in huiusmodi procurationibus exhibendis sicut eorumdem suadet tenuitas et hactenus est seruatum . Nulli ergo et cetera . Datum Neapoli UI idus februarii , pontificatus nostri anno primo .
| DE CURTE APUD RIBOLDI MONTEM CUM DOMIBUS SUIS ET ALIIS QUE BERTA DEDIT NOBIS | Ego Bartholomeus 12 , Laudunensis episcopus , notum esse uolumus presentibus notum fore et posteris quod Berta uxor Anselli de Riboldi Monte , pro salute anime sue et parentum suorum dedit ecclesie Sancti Nichasii Remensis , concedentibus filiis suis Godefrido et Alueredo et filiabus Mabilia et Agnete , in predicto castello suo , curtem suam B unam cum domibus eius curtis et duobus uiridariis et de culturis castello proximis terram arabilem quantum possit ad plenum sufficere uni carruce et tertiam partem prati sui quod adiacet eidem castello , cum eadem libertate et consuetudine perpetuo possidendam ; quas reliquas duas partes et eandem tertiam partem a predecessoribus sibi relictam ipsa antea possederat . Ut igitur hec donatio stabilis et inconuulsa in eternum permaneat hoc scriptum fieri et assensores et testes interposito anathemate annotari precepimus quorum hec sunt nomina : Godefridus de Riboldi Monte ; Reinerus de Bulcem ; Rainerus de Lespais ; Elbertus de Seisi ; Odo Bucca . Actum est hoc anno ab Incarnatione Domini M ° C ° XUI ° , indictione Xla , epacta UIa , concurrente 111 c . Amen . Ego Ansellus , cancellarius relegi .
| IN NOMINE SANCTE ET INDIUIDUE TRINITATIS | Memoria teneant presentes et futuri quod ego Arnulphus de Morelmeis , in ecclesia Beati Nichasii cenobii Remensis habitum monachicum suscepturus eidem loco quedam ex prediis meis iure perpetuo possidenta contradidi uidelicet tres partes duarum uillarum id est Senzeley et Solmayn 14 cum omnibus appendiciis suis id est ecclesiis , mansionibus , seruis et ancillis , siluis , pratis et campis ; quarum tamen trium partium duas partes pro triginta marcis in uadimonio reliqueram sic quidem ut si redimerentur ad ecclesiam Beati Nichasii iure possessionis redirent . Contuli etiam eidem ecclesie altare cum ecclesia in predicto castello Morelmeis , item dimidiam partem alterius uille id est Danremey cum omnibus appendiciis suis ; reliqui etiam dimidiam partem alodii Florinensis D Alpaidi , sorori mee possidendam ea conditione ut siE quando ipsa cum heredibus suis id est cum filiis et filiabus et filiorum filiis hac uita decesserit predictum predium cum omnibus appendiciis suis ad ecclesiam Beati Nichasii transeat iure possessionis . Concessum etiam inter nos est , et multorum qui affuerent F testimonio confirmatum ut si quando predicta soror mea Alpaidis ut prelibatum est cum heredibus suis deficeret predium quod habebat in Nauloyz id est dimidiam partem uille cum ecclesia et omnibus appendiciis suis ecclesia Beati Nichasii perpetuo iure possidendam reciperet . Que donationes tempore perpetuo ut legitime et intemerate permanerent ab Otberto uenerabili Leodicensi episcopo auctoritate ecclesiastica statu tum , decretum et sub anathemate confirmatum est ut nullus clericorum , nullus laicorum , nullus in episcopio suo , quacumque predictus dignitate , predictos ecclesie fundos audeat usurpare , seu etiam in eis aduocatiam , seu exactiones aliquas uel quicquam quasi iuris proprii uindicare . Actum est anno dominice Incarnationis millesimo C ° XIII ° , indictione UIa ; regnante Henrico imperatore UO 19 . Huius rei testes sunt : Heynricus G archidiaconus , Wigerus de Tuyn | Adelardus de Loweraal , Bastianus de Gurdinis , Franco de Burbui , Hubertus de Iandrenuil .
| De ecclesia Laudunense pro Bielma | Quoniam humane infirmitatis inualescente defectu et ad modicum temporis memoria caligat et etate adbreuiata cita predecessorum morte plurima utiliter prouisa ad posterorum noticiam plerumque minime peruenire contingit , prouida patrum traditione sane citum est I ut pacta et statuta quorum expedit diutius remmisci litteris debeant annotari . Ego uero Guido Sancte Marie K Laudunensis ecclesie decanus , Radulphus archidiaconus , Blihardus cantor totusque fratrum Deo in ibi seruientium conuentus notum esse uolumus tam presentibus quam futuris quia cum apud uillam nostre possessionis Bielmiam L nomine que in Remensis dioceseos territorio sita est , molendina super Axonam fluuium haberemus que officialium incuria sepe destructa plus ex reparatione incommodi quam ex emolumentum fructus conferebant , tandem petente abbate Beati Nichasii Remensis monasterii Ioranno nomine , ipsa molendina sub censu trium modiorum frumenti et duorum modiorum ordei annuatim a festo beati Uincentii usque ad octauas Pasche , Remis apud Sanctum Nichasium ad mensuram Bielmis M persoluendo ipsi abbatie in perpetuum habenda concessimus , omnesque consuetudines ad illa molendina pertinentes sed et capturam piscium et ad integrum annuimus . Ut autem in posterum hec efficientia firmius uigeret et quod communi fratrum assensu et N consilio factum fuerat a nullo successorum mutari liceret hoc cyrographum 0 inter nos diuisi P et testium qui affuerunt subscriptione firmari ac sigilli nostri inpressione Q placuit roborari . Signum Guidonis decani qui hoc scriptum fieri iussit . Signum Guidonis decani qui hoc scriptum fieri iussit . S . Radulphi archidiaconi . - S . Blihardis cant . S . Bosonis sacerdotis . - S . Gerardi sacerdotis . - S . Iohannis sacerdotis . - S . Drogonis sacerdotis . S . Ebali diaconi . - S . Genulfi diaconi . - S . Albrici diaconi . - S . Drogonis diaconi . - S . Guidonis subdiaconi . - S . Bernardi subdiaconi . - S . Paruini subdiaconi . - S . Roberti subdiaconi . R . Actum Lauduni XIIII ° Kalendas februarii , feria Ua , luna UIIIa , anno dominice Incarnationis millesim C ° XX ° II ° , indictione XUa , epacta Xla , concurrente U ° . Ego Radulfus Sancte Marie cancellarius relegi .
| DE XIII SEXTARIIS UINI IN MONTE UALLOSO | Curam nos gerere pauperum et episcopalis exposcit sanctitas et anime simul inuitat utilitas quatinus iuxta apostoli uocem , hic illorum inopiam nostra suppleat habundantia ut ex illorum habundantia nostra in futuro suppleatur inopia . Pontificalem igitur domum indigentibus stipendiariam fore non ambigens ego Manasses indignus archiepiscopus paucis fratribus in monasterio Beati Nichasii martyris Deo religiose famulantibus , XlIIcim uini sextarios de uinatico in Monte Ualloso ad mensam nostram pertinentes in perpetuum et memorans fratribus successoribusque eorum ibidem degentibus perpetuo tenendos concessi ; cupientes autem hanc nostre largitionis elemosinam inconuulsam eternaliter retineri idonearum personarum testimonia cum nostre imaginis impressione affiximus : S . Rodulfi prepositi ; S . Ioffridi decani ; S . Odalrici , S . Ade presbyterorum ; S . Odalrici , S . Fulconis diaconorum ; S . Erlandi uicedomini ; S . Heriberti planetarii C ; ( S . ) Constantii scabini ; ( S . ) Seiberti maioris ; ( S . ) Gerardi decani . Actum anno pontificatus eiusdem domni Manasse UI ° ; scriptum per manus D Fulcradi cancellarii E .
| PRIUILEGIUM DE GISTIS ET PROCURATIONIBUS | Pastoralis cura quam Deo disponente , suscepimus , nos indesinenter admonet oppressis subuenire , et quibuslibet anxietatibus attritis , compassionis manum porrigere . Ego itaque Renaudus , Remensis ecclesie licet indignus sacerdos considerans fratres qui in monasterio Beati Nichasii martyris degunt die noctuque Deo desudantes , plurimis angi necessitatibus altaria subter annotata ob remissionem peccatorum meorum eorum usibus contuli et subpositarum testimoniis personarum perpetuo inpersonaliter , tenenda concessi : altare uidelicet Sancti Remigii de Celto et altare Sancti Helani de Buxolio que etiam sigilli nostri inpressione munire curaui , pontificali igitur auctoritate prohibemus ne quis hec duo altaria ab ecclesia Beati Nichasii alienare presumat ; quod si quis feceret anathemati subiaceat K . Uniuersitati preterea fidelium notum facere dignum duco quod cum abbatem et fratres ecclesie Sancti Nichasii Remensis impetissem super quibusdam que ad ius meum spectare credebam , gistis uidelicet et procurationibus , tam in prefata ecclesia quam in eius menbris , predicti fratres nulli antecessorum meorum tale quid se numquam L reddidisse dixerunt ; insuper et priuilegium reuerendi patris nostri , Alexandri pape secundi , super huiusmodi libertate et immunitate , necnon et scripta uenerabilis predecessoris Geruasii , Remorum archiepiscopi qui iamdictam ecclesiam extruxerat sed et litteras domini Philippi illustris Francorum regis super eadem libertate , michi attulerunt . Ego uero inspecto tenore predictorum scriptorum et notata ex eorum noticia prefate ecclesie libertate , de sapientium uirorum consilio , calumpniam quam aduersus prenominatos fratres habebam , eis omnino remisi et a prefatis querelis liberos et immunes esse decreui ; et ut malignantibus locum successoribus meis nullum relinquam , presenti pagine inserere dignum duxi . Signum Hugonis archidiaconi ; S . Frederici prepositi ; S . Hugonis thesaurarii ; S . Leonis cantoris ; S . Adam , S . Ermenrici , S . Alberti , S . Odonis , S . Henrici presbyterorum ; S . Geruasii , S . Gerardi , S . Guidonis , S . Raineri , S . Bosonis , S . Iohannis diaconorum ; S . Albrici , S . Amalrici , S . Petri , S . Gerardi , S . Guidonis , subdiaconorum . Actum Remis , anno incarnati Uerbi , millesimo C ° XX ° IX ° indictione UIa ; regnante Hludouico , rege Francorum , anno regni eius XIX ° ; archiepiscopatus domni Rainaldi , anno 111 ° . Fulcradus , cancellarius , scripsit et subscripsit .
Alexander episcopus seruus seruorum Dei uniuersis abbatibus et prioribus et cetera . Uestre pacis querentes commodum et quietis libenter illa uobis concedimus per que materia submota grauaminis uestri status transquillitas procuretur , hinc est quod uestris grauaminibus occurrere cupientes auctoritate uobis presentium indulgemus ut per apostolice sedis uel legatorum ipsius litteras impetratas per quas non sit plenum ius alicui attributum G uel etiam impetrandas ad alicuius prouisionem minimine teneamini nec compelli possitis , nisi hecdem littere apostolice impetrande specialem et plenam de hac indulgentia et eius tenore de uerbo ad uerbum fecerint mentionem . Nos uero processum uel sententiam si quem uel si quam contra uos auctoritate impetrandarum huiusmodi quam tenorem presentis indulgentie fieri uel haberi contigerit communiter uel diuisim decernimus irritam et inanem . Nulli ergo et cetera . . presentibus post quinquennium minime ualituris . Datum Neapoli , III idus februarii pontificatus nostri anno primo .
| ITEM DE SIGNIACO | Notum sit tam posteris quam presentibus quod ecclesia Signiacensis debebat Sancto Nichasio modium et dimidium frumenti ad mensuram Castelli Portuensis , modium quidem pro libertate et immunitate Braii dimidium pro Ruselet que sunt grangie Signiacenses , infra decimas Sancti Nichasii consistentes uidelicet in parrochia de Wasengiis , de Harbegniis et de Cappis de quibus ita conuenit inter ipsos quod domus Signiacensis altaria de Wasengiis et de Harbegniis ex una dumtaxat parte torrentis qui dicitur Uitulus , in omnibus commodis et redditibus possidebit cum pratis et terris et censu que ibi tenebat Sanctus Nichasius , alteram partem torrentis uidelicet uersus Iustinam , Sancto Nichasio sibi retinente . Sciendum autem quod intra parrochiam de Harbegneis continentur Uillane et Mossun in quibus quicquid ad Sanctum Nichasium pertinebat sine ulla retentione Signiaco concessit : altare de Cappis que erat capella Sancte Marie de Castello totum cum terris quas ibi et apud Mussun tenebat , dedit Signiaco , nichil prorsus in eis retinens ; et insuper tam de hiis E quam de supradictis legitimam laturus garandiam , ipsi Signiaco contra omnes qui , de eis querelam aliquam mouere temptauerint . Ecclesia uero Signiacensis in recumpensationem eorum que prediximus duorum modiorum frumenti laudabilis censum singulis annis in XLa Remis soluendorum , ad mensuram remensem illam scilicet que modo currit , dabit Sancto Nichasio , pro modio uero et dimidio quod debebat de Braio et de Russeleto ad mensuram Castri Portuensis , unum dabit remensem simul cum duobus predictis reddendum , summa est trium modiorum , ad granarium Sancti Nichasii peruecturam de Signiaco deferendorum .
| ITEM DE SIGNIACO | In nomine Sancte et Indiuidue Trinitatis . Qui domino largiente licet indigni cathedre pontificali presidemus , omnibus in commune fidelibus intra nostre dyocesis ambitum consistentibus , ex debito cure pastoralis tanto sollicitius prouidere necesse habemus quanto pro eis de reddenda ratione ante districtum iudicem obligationes nos esse cognoscimus ; precipuam tamen illorum supportioni F uicem debemus qui de mundi huius fluctuante pelago ad placidam beate comtemplationis portum abiectis terrene cure sarcinis nudi euaseret et ne luxurians caro spiritu repugnaret , eam in seruitutem redigendo de labore manuum suarum uiuere maluerunt ; itaque ad noticiam tam presentium quam futurorum pertrahere dignum duximus quod abbas Nicholaus Sancti Nichasii martyris , assensu capituli sui , concessit ecclesie Signiaci , totam decimam altaris tam terre arabilis quam nutricamentorum quam fratres Signiacenses apud Bray commorantes excolere poterunt cum dote altaris et prato , hac dumtaxat conditione quod in festo beati Dyonisii fratres Signiacenses modium frumenti ad mensuram Portensis Castri ecclesie Sancti Nichasii persoluent apud Bethencort . Ut autem huius pactionis series rata et inconuulsa permaneat , probabilium personarum intitulatione et ymaginis nostre impressione eam corroborari fecimus . S . domni Bernardi Clareuallensis abbatis ; S . Odonis | abbatis Sancti Remigii ; S . Hyllini abbatis Sancti Theoderici ; S . Nicholai abbatis Sancti Nichasii ; S . Werrici abbatis Ygniaci ; S . Ursionis abbatis Sancti Dyonisii ; S . Willelmi et Hugonis archidiaconorum ; S . Leonis decani , Geruasii cantoris ; S . Henrici , Gregorii , Rogeri presbyterorum ; S . Symonis , Basonis , Ioffridi diaconorum ; S . Amalrici , Widonis subdiaconorum . Actum Remis , anno incarnati Uerbi , millesimo C ° XL ° III ° , indictione Ua ; regnante Hludouico rege anno UI ° ; archiepiscopatus domni Sansonis anno 1110 . Drogo , cancellarius , recognouit , scripsit et subscripsit .
| DE CANONICIS SANCTE MARIE CATHALAUNENSIS | Notum sit omnibus tam futuris quam presentibus quod canonici Sancte Marie Cathalaunensis ecclesie de Uallibus 15 , Ioranno abbati Sancti Nichasii Remis et monachis suis eorumque successoribus , tertiam partem molendini ad petram iuxta Buxitum et quicquid ad eam pertinet , censu trium sextariorum frumenti , siliginis et auene in perpetuum concesserunt ; quem trium sextariorum censum monachi , singulis annis ad festum sancti Remigii per uendemias , uel ante , mensura qua Cathalaunis uenditur et emitur reddere debent apud predictam Sancte Marie ecclesiam et si non reddiderint in festiuitate predicta uel antea per iusticie legem eum reddent postea . Huius denique conuentionis pactum ut ratum semper maneat et inconuulsum , predicti tam canonici quam monachi , hoc scripto notificauerunt cyrographo confirmauerunt . Qui etiam testes fuerunt et nomina eorum subscripta sunt de canonicis Iohannes senex ; Radulphus prepositus ; Paganus Brecensis ; Garnerus magister ; Dodo et Iohannes iunior ; de monachis : Iorannus abbas ; Ansquitinus prior ; Nicholaus et alter Nicholaus ; Rodulfus et Arnulfus .
| ITEM DE SIGNIACO | Ego , frater Nicholaus Igniaci et ego Frater Egidius Signiaci sancti dicti G abbates et capitulum ecclesie Signiacensis , tam futuris quam presentibus , presentes litteras inspecturis , in Domino salutem . Nouerit uniuersitas uestra quod cum mota esset questio inter ecclesiam Signiacensem ex una parte et ecclesiam Sancti Nichasii Remensis ex altera super altaribus de Cappis , de Wasigniis , de Harbignis et eorum pertinentiis super Ollono prato , terris , pratis , censu et nemoribus que ecclesia Sancti Nichasii repetebat , super decimis etiam quarumdem terrarum in territorio de Turno sitarum ; tandem , in uiros uenerabiles , Milonem abbatem Sancti Theoderici et Hatonem abbatem Tenoliensis ecclesie et donnum Gerardum , monachum Signiacensem compromiserunt qui manente contractu de eodem contractu purgando si purgandus esset , de lesione si lesa inueniretur ecclesia Sancti Nichasii in aliquo super contractu predicto de bladi mensuratione et portatione et estimatione bona fide et de plano inquirentes exclusa omni occasione litis prout eis uisum esset componerent . Quam compositionem predicte ecclesie se obseruaturas , sub pena centum librarum remensium sibi inuicem firmiter promiserunt ; predicti uero compositores habito prudentum uirorum consilio et facto super iure partium scrutinio diligenti composuerunt , in hunc modum quod ecclesia Signiacensis omnes omnino prouentus in predictis altaribus cum iure patronatuum et cum pertinentiis eorumdem Ollonum Pratum , terras , prata , census et nemora super quibus agebatur et decimam terre quam domina Agnes de Turno et decimam terre quam Pontia Lipermesse eidem ecclesie in elemosinam dederunt , pacifice possideat in perpetuum et quiete , saluo trecensu frumenti qui ab ecclesia Signiacense hactenus solui consueuit ; quantum ad mensurationem frumenti dixerunt quod ministero Signiacense saccum tenente et in quartallum ponente H , minister Sancti Nichasii bona fide rasuram trahet et per seruientes Sancti Nichasii frumentum in granarium deferetur ministro Signiacense saccum leuante , ualorem frumenti hoc modo taxauerunt quod huius frumenti sextarius ualeat quatuor denariis remensibus quam melius quod uendetur in mercato remensi in quadragesimo sabbato ante edomadam ' qua soluetur ; hanc igitur compositionem prenominate ecclesie receperunt et laudauerunt promittentes sibi inuicem , se ipsas eam in perpetuum firmiter obseruaturas ut autem utreque ecclesie in posterum caueretur ne questionis scrupulus super his possit denuo suscitari ad perpetuam memoriam conseruandam , presens scriptum sigillorum nostrorum impressionibus fecimus communiri . Actum anno ab Incarnatione Domini millesimo CC ° octauodecimo .
| ITEM DE PACE INTER NOS ET ECCLESIAM SIGNIACENSEM | Milo Sancti Theoderici et Hato Tenoliensis ecclesie , Dei gratia abbates et frater G . K monachus Signiaci , tam futuris quam presentibus ad quos presentes littere peruenerint , in Domino salutem . Nouerit uniuersitas uestra quod cum mota esset questio inter ecclesiam Signiacensem ex una parte et ecclesiam Sancti Nichasii Remensi ex altera super altaribus de Cappis , de Wasigniis et de Harbignis et eorum pertinentiis super Ollono Prato terris , pratis , censu et nemoribus que predicta ecclesia Sancti Nichasii repetebat , super decimis etiam quarumdam terrarum de Turno , tandem in nos compromiserunt ut manente contractu de eodem contractu purgando si purgandus esset , de lesione si lesa inueniretur , ecclesia Sancti Nichasii in aliquo super contractu predicto de bladi mensuratione et portatione et estimatione , bona fide , et de plano inquirentes , exclusa omni occasione litis prout nobis uisum esset componeremus quam compositionem predicte ecclesie se obseruaturas sub pena centum librarum remensium , sibi inuicem firmiter promiserunt . Nos uero , habito prudentum uirorum consilio et facto super iure partium scrutinio diligenti composiuimus in hunc modum quod ecclesia Signiacensis omnes omnino prouentus in predictis altaribus cum iure patronatuum et cum pertinentinentiis L eorumdem Ollonum Pratum , terras , prata , census et nemora super quibus agebatur et decimam terre quam domina Agnes de Turno et terre quam Poncia Lipermesse eidem ecclesie in elemosinam dederunt , pacifice possideat in perpetuum et quiete , saluo trecensu frumenti qui ab ecclesia Signiacensis ( sacum leuante et in quartallum ponente minister Sancti Nichasii ) M hactenus solui consueuit quantum ad mensurationem frumenti diximus quod ministro Signiacense saccum tenente et in quartallum ponente , minister Sancti Nichasii bona fide , rasuram trahet et per seruientes Sancti Nichasii frumentum in granarium deferetur , ministro Signiacense saccum leuante ; ualorem frumenti hoc modo taxauimus et diximus quod huius frumenti sextarius minus ualeat quatuor denariis remensibus quam melius quod uendetur in mercato Remensi in quadragesima sabbato ante ebdomadam qua soluetur ; hanc igitur compositionem nostram prenominate ecclesie receperunt et laudauerunt promittentes sibi inuicem se ipsas eam in perpetuum firmiter obseruaturas . Ut autem utreque ecclesie in posterum caueretur , nec questionis scrupulus super hic denuo suscitari posset utrique ecclesie precepimus sub pena dicta ut hanc compositionem abbas Signiacensis sigillo suo et sigillo abbatis Igniaci et abbas Sancti Nichasii et capitulum Sancti Nichasii sigillis suis confirment , nos quoque , ad perpetuam memoriam conseruandam , presens scriptum sigillorum nostrorum impressionibus fecimus communiri ; et quia ego frater Gerardus proprium sigillum non habui , uacante sede Remense 20 , sigillum sedis metropolitane apponi feci . Actum anno ab Incarnatione Domini , millesimo ducentesimo octauo decimo .
| DE XX SOLIDIS AD LUMINARE DE RUMIGNIACI | Nouerint presentes et futuri quod ego Nicholaus , Rumigniaci dominus , assensu Mathildis uxoris mee ecclesie Beati Petri Rumigniaci defectu luminis desolate XX solidos cathalaunensis monete in elemosinam dedimus quos prior predicte ecclesie de censibus nostris , qui primi in festo sancti Remigii ministro nostro de eadem uilla soluti fuerint , absque contradictione annuatim recipiet , ad emendum oleum duabus lampadibus sufficiens quarum una ante maius altare iugiter ardebit , altera uero ante crucifixum posita , in uigilis beate Marie semper uirginis et apostolorum et in dominicis uigiliis et ad omnes missas accendetur . Ut autem hoc firmum et inconcussum permaneat , sigilli nostri attestatione firmauimus , optantes ut excommunicationi subiaceat cuius dolo uel malicia hec ordinatio dissoluetur . S . Albrici prioris ; S . Hayderici monachi ; S . Radulfi monachi ; S . Wascelini Florinensis monachi ; S . Ioscelini diaconi ; S . Martini diaconi ; S . Roberti prepositi ; S . Heberti ; S . Galteri Pifot ; S . Frumentini .
| DE CONUENTIONE INTER NOS ET DOMINUM NICHOLAUM DE RUMIGNIACO | In nomine Sancte et Indiuidue Trinitatis , Patris et Filii et Spiritus Sancti . Quoniam lux ueritatis sepius falsitatis nebula obruitur et beneficia que fidelium deuota largitione in ecclesiasticam transeunt possessionem , prauorum cupiditate ad rediuiuam litem reuocantur , atque irreuerenter diripiunt idcirpo R ego Wido , humilis abbas ecclesie Sancti Nichasii martyris , communi assensu capituli nostri , tam posteris quam modernis inferendam duxi conuentionem inter nos et dominum Nicholaum de Rumigniaco , filium Nicholai atque Domisun habitam cuius continentia hec est : omnes census et decime duarum uillarum quas in proprio alodio ecclesie Sancti Petri Rumigniacensis , pariter constituimus ad consuetudinem de Ueruin quarum una dicitur Monsbaie et altera Liart , seorsum sunt ecclesie Sancti Petri , de reliquis redditibus et uniuersis commodis ab eisdem uillis modo quocumque prouenientibus , dimidium pari assensu erit ecclesie Sancti Petri , aliudque dimidium domini Nicholai ; quod dimidium ei ab ecclesia nostra pro omnimoda tuitione concessum , ipse uel quisquam heredum suorum de manu domini Rumigniacensis omnino alienare uel emancipare non licebit necque alii persone , uel ecclesie nisi nostre in elemosinam delegare . Si autem easdem uillas quolibet modo destrui et sine habitatore desolari contigerit , fundi earum et redditus ad ecclesiam nostram quiete reuertentur . Ut autem hec conuentio in posterum inuiolabiliter conseruetur eam mutuis sigillis atque cyrographo accepto ab ipso Nicholao et a successoribus eius accipiendo debite fidelitatis sacramento ; adhibitis etiam idoneis testibus communiuimus , huic compositioni interfuerunt : Franco ; Thomas de Breuages ; Theodericus de Liart ; Theobaldus Lardinis ; Symon frater eius Milo de Andegni ; de burgensibus Herbertus filius Constantii ; Robertus filius Berrain et alter Robertus ; Frumentinus et alii quam plurimi . Hanc pactionem dominus Nicholaus et frater Letoridus et multi alii , iure iurando se inuiolabiliter tenere promiserunt . Actum anno Uerbi incarnati , millesimo centesimo .
Alexander episcopus seruus seruorum Dei uniuersis abbatibus et cetera . Ex parte uestra nobis extitit intimatum quod in multis monasteriis uestris in tantum diuina officia pretenduntur quod prope nimiam et tediosam eorum multiplicitatem diffusam et distensionem multiplicem generatur fastidium diminintur | etiam deuotio et uix aliqua temporis hora remanet que posset lectioni uel studio deputari ; nos igitur uestris supplicationibus inclinati discretioni uestre adhibendi super hoc congruum moderamine itaque domini seruitores studio insuper et lectioni uacare ualeant dummodo nichilominus eadem deuote ac sollempniter agantur officia sicut decet concedimus tenore presentium facultatem . Datum Neapoli , U kalendas ianuarii , pontificatus nostri anno primo .
| DE DECIMA IN MONTE DE HARCIES ET IN TERRA DE MONTE CORNETO | Ego Nicholaus , dominus de Ruminiaco , omnibus ad quos littere iste peruenerint , salutem in Domino . Nouerit uniuersitas uestra quod Albricus , miles de Lislel ° assensu uxoris sue Comitisse quicquid habebat tam in minuta decima quam maiori de Sormonne in monte de Harcies et in terra de Monte Corneto coram nobis ecclesie Beati Nichasii Remensis in elemosinam contulit . Ecclesia uero nolens esse ingrata beneficii pro eis decimis dedit predicto militi XXXa libras remensis monete . Hanc donationem quam decime de feodo nostro erant saluo nostro dominio prefate ecclesie laudamus , et ratam esse uolumus nec non et guarandiam aduersus omnes qui ecclesiam prenominatam uellent opprimere portabimus . Ut autem hoc ratum permaneat , sigillo nostro munire curauimus .
| De conuentione inter nos et ecclesiam Calmontensem . | Quia religionis esse dinoscitur totius litigii pesti proposse reniti et pacis quietem amplecti , iccirco ego Wido ecclesie Beati Nichasii abbas , pacis respectu et totius conuentus mei consilio et assensu , Cesario Calmontensis ecclesie abbati et eius successoribus in perpetuum concedimus quicquid ecclesia nostra iure possidet in territorio de Rumoucurt scilicet altare cum ecclesia et terras cultas et incultas cum pratis et pascuis et decimis et censu qui ad eundem tenorem pertinere uidetur et cuncta que in presentiarum predicta ecclesia iure hereditario possidet uel possidere debet necnon tuitionem aduersus iniuste clamatores predicte possessionis qui ecclesiastico iudicio rebelles non existunt , pro quinque modiis frumenti ad modium remensem singulis annis persoluendis et in horreis Beati Nichasii Remensis deducendis ; hoc etiam annectimus quod pro prefato altari uel ecclesia a predictis canonicis omnibus annis somniatica est soluenda . Ne igitur huius conuentionis pactio ' dirimatur sed irrefragabiliter et inconuulse in posterum teneatur nominis mei annotatione et probabilium uirorum subscriptione confirmamus S . Widonis ecclesie Beati Nichasii abbatis ; S . Fastradi prioris ; S . Bartholomei , S . Drogonis , S . Roberti , S . Raineri , S . Littaldi I predicte ecclesie monachorum ; S . Bartholomei archidiaconi 33 ; S . Drogonis prepositi 34 ; S . Leonis decani 35 ; S . Cesarii abbatis Caluo Monte ; S . Anzonis prioris ; S . Theoderici , S . Radulfi , S . Odonis presbyterorum . Actum incarnati Uerbi anno M ° C ° L ° UIII ° . Hoc autem frumentum omni occasione semota persoluetur ab assumptione beate Marie usque ad octauas beati Martini .
| DE CONSTITUTIONE ET COMMUNITATE ECCLESIARUM BONIFONTIS ET SANCTI PETRI DE RUMIGNIACO | Ne quod laudabiliter statuit compositio bonorum in irritum deducat presumptio improborum scripto precauendum est . Ea propter nouerint omnes tam posteri quam moderni quod domnus Petrus abbas Boni Fontis 36 assensu totius capituli sui modium unum frumenti ad mensuram rummiaci quem habebat in decima de Bussuth ex elemosina Radulfi cognomento Crispelli concessit monachis Sancti Petri de Ruminiaco perpetuo tenendum ; laudante domino Nicholao , ad cuius feodum ipsa decima pertinet , et omnibus eiusdem decime heredibus pro omnibus aisentiis totius terre Sancti Petri , tam in siluis quam in pascuis et in agris et pro panaschio porcorum quod ab eis exigebant . Aisantie etiam ecclesie Bonifontis similimodo communes erunt monachis Sancti Petri et hominibus suis , ita ut si dampnum sibi inuicem fecerint siue in pratis siue in agris , simpliciter sine aliqua emendatione restituant . Quod si forte quod absit aliquis predicti donationem modii in posterum uiolare , siue sibi usurpare attemptauerit fratres Bonifontis monachis Sancti Petri consilium et auxilium suum pro posse exhibebunt in omni loco . Hec omnia laudauit domnus Rainaldus abbas Sancti Nichasii , assensu capituli sui et concessit non solum ecclesie Bonifontis sed etiam omnibus grangiis suis scilicet Walapie et Cum 39 et Martinsart et Trahant et si quas postmodo domos habere contigerit ubicumque eis necesse fuerit ligna ad edificandum et construendum deportare . Hoc ut ratum et inconuulsum permaneat sigillo utriusque ecclesie et cyrographi inciosione K atque testium subscriptione est confirmatum . Testes ex ecclesia Sancti Nichasii sunt isti : Radulfus prior ; Hugo supprior ; Stephanus prepositus ; Rainerus cantor ; Haidericus thesaurarius ; Ioro ; Arnulphus ; Letandus prior de Ruminiaco ; Alardus ; Theobaldus ; ex ecclesia Bonifontis Alexander prior ; Iohannes supprior ; Bouo cantor ; Hellinus cellarius ; Gomerus , Gerardus et Warinus monachi de Ruminiaco ; Balduinus presbiter ; dominus Nicholaus ; Robertus prepositus ; Milo de Estrebais .
| DE CONUENTIONE INTER NOS ET ECCLESIAM SANCTI MARTINI LAUDUNENSIS | In nomine Sancte et Indiuidue Trinitatis , Amen . Ego Bartholomeus 42 , Dei gratia abbas Sancti Martini Laudunensis quoniam labentis seculi irreuocabiliter abscedunt tempora et nouissima prioribus inueniuntur pecora ; uirulentum semen pungentis discordie precauentes os loquentium iniqua obstruhere , eorumque maxillis frenum imponere curauimus ; ideoque prouida generationi altere scripto transmisimus que ob pacis et concordie soliditatem memoriter retinenda et inuiolabiliter obseruanda fore decreuimus . Notum igitur esse uolumus tam futuris quam presentibus quod Guido abbas Sancti Nichasii Remensis communi consilio et assensu capituli sui , concessit ecclesie nostre quicquid possidebat aputM Sennicurt in planis et nemoribus uidelicet mansum dominicum cum appendiciis suis et districto altare etiam cum decimationem ad illud pertinente ; in super et terram quam habebat apud Sancti Germani Montem sicut uia Castri Portiensis ante domum leprosorum uersus Barres eam diuidit ea integritate qua possidebat nobis donauit . Ecclesia uero nostra predicto abbati sex sextarios frumenti quotannis soluebat et fratris Templari N de Chalmundia octo sextarios frumenti quotannis soluebat et totidem ei auene soluebat annuatim . Abbas uero et capitulum Sancti Nichasii hec omnia ad trecensum septem modiorum frumenti melioris post semen curie de Trambleto ab anno in annum ad rasam mensuram Castri Portiensis tunc temporis currentem eis soluendorum , perpetuo habenda absque omni reclamatione ecclesie sue preter trecensum suum nobis integre concesserunt . De uero hac concessione sua si quis ecclesiam nostram inquietauerit , abbas et capitulum Sancti Nichasii de omnibus qui ad placitum uenire et ecclesiasticum iudicium subire uoluerint legitimam nobis garandiam portabunt ; illud etiam scribi uolumus quod predictum frumentum , singulis annis a festo Omnium Sanctorum usque ad natale Domini apud Hundelicurt eis persoluemus et quicquid ecclesia nostra apud Linsimel habebat in omnibus commodis , assensu capituli nostri , perpetuo possidendum eis donauimus . De hac nostra donatione , si quis eos inquietauerit contra omnes qui ad placitum uenire et ecclesiasticum iudicium subire uoluerint ecclesia Sancti Martini legittimam eis garandiam portabit . Quod ut ratum permaneat sigilli nostri impressione et testium subscriptione roborari fecimus S . Hisbaldi prioris ; S . Malgeri cantoris ; S . Franconis sacriste ; S . Iuliani , S . Hugonis , S . Lamberti sacerdotum ; S . Salomonis , S . Radulfi , S . Petri diaconorum ; S . Iohannis ; S . Henrici , S . Frodonis subdiaconorum ; S . Omondi canonici ; S . Nicholai , S . Willermi prepositorum ; S . Radulfi prioris ; S . Hayderici supprioris ; S . Pontie sacriste ; S . Raineri cantoris ; S . Rogeri cellarii ; S . Henrici , S . Haymonis , S . Clarembaldi sacerdotum ; S . Petri , S . Radulfi , S . Alexandri diaconorum ; S . Richardi , S . Widonis , S . Petri subdiaconorum ; S . Radulfi monachi . Actum Lauduni in capitulo Sancti Martini ; anno incarnati Uerbi M ° C ° LXX ° UIII ° .
| ITEM DE ECCLESIA SANCTI MARTINI LAUDUNENSIS | Willermus , Dei gratia Remorum archiepiscopus , apostolice sedis legatus , dilectis filiis abbati totique capitulo Sancti Nichasii Remensis , in perpetuum . Pastoralis sollicitudo nos admonet incessanter paci et quieti ecclesiarum prouidere et pactiones inter eas firmitas ut perpetue robur obtineant stabilitatis litterarum apicibus commendare . Notum , igitur facimus uniuersis presentibus et futuris quod nos dilecti filii ecclesie Sancti Nichasii fratres unanimi consensu ecclesie Sancti Martini Laudunensis , Saignicurtem cum planis et nemoribus , altari , decimatione et aliis appendiciis suis , sicut ea possidebatis , libere concessitis et sex sextaria frumenti que habebatis in decima Rarisuille et UIIIto sextarios frumenti et totidem auene que habebatis apud Chaumontinam a fratribus Templi et terram quam habebatis in territorio de Sancti Germani Monte sicut uia que ducit ad Castellum Portiense ante domum leprosorum ex parte de Barris diuidit et de hiis omnibus promisistis legittimam garandiam portare aduersus omnes qui ad placitum uenire et ecclesiasticum iudicium subire uoluerint . Abbas uero Sancti Martini et capitulum suum singulis annis pro predictis omnibus ecclesie uestre septem modios frumenti ad mensuram Castri Portiensis tunc temporis currentem a festo Omnium Sanctorum usque ad natiuitatem Domini , apud Hundelicurtem cum uecturis suis persoluent et predictum frumentum erit de meliori post sementem de Trembleaus ; preterea idem abbas et capitulum concesserunt uobis et ecclesie uestre quicquid habebant in Lissmel in omnibus commodis et inde garandiam legittimam portare promiserunt aduersus eos qui iusticie stare et ecclesiasticum iudicium subire uoluerunt . Ne autem super his omnibus aliqua in posterum controuersia possit oriri , eadem ad preces utriusque partis presenti pagine commendauimus et sigilli nostri auctoritate confirmauimus , statuentes et sub anathemate prohibentes ne quis huic nostre confirmationi et aliquo contraire presumat , salua in omnibus apostolice sedis auctoritate . Actum anno ab Incarnatione Domini M ° C ° LXX ° UIII ° . Datum per manum Alexandri , cancellarii nostri .
| DE NOGENTO | Ego Henricus , Diuina Miseratione Remorum archiepiscopus tam futuris quam presentibus in perpetuum . Ad repellandam multorum dubietatem posterorum memorie dignum duximus commendare quod terras nostras de Nogento hominibus eiusdem uille eorumque successoribus hereditario iure perpetuo possidendas concessimus , ad illas uidelicet consuetudines ad quas terras illas soliti fuerunt a nostris tenere predecessoribus ; sed ut series huius nostre concessionis rata permaneat et illibata , sigilli nostri impressione presentem paginam corroborauimus et probalilium personarum attestatione confirmauimus S . Magistri Fulconis ; S . Stephani thesaurarii ; S . Milonis , S . Hugonis subdiaconorum ; S . Petri uicedomini ; S . Guerardi senescalli ; S . Theobaldi prepositi ; S . Theobaldi de Mutereio ; S . Albrici de Mercatulo . Actum Remis , anno incarnati Uerbi M ° C ° L ° XXIIII ° , indictione XII ; regnante piissimo rege Francorum Ludouico anno xxulr ; archiepiecopatus autem nostri anno 111 ° .
| De alodio de Buregnimont . | In nomine Patris et Filii et Spiritus Sancti . Ego Raimundus P , Dei gratia Domus Hospitalis que est apud Sanctum Egidium dictus prior notum facio tam futuris quam presentibus quod nos , assensu fratrum nostrorum qui interfuerunt capitulo quod in die Penthecostes apud Ceresiers celebrauimus quicquid in alodio de Buregnimont possidebamus , ecclesie Sancti Nichasii Remensis perpetuo tenendum concessimus ; tali tamen conditione interposita quod ecclesia predicta fratribus nostris qui in Remensi archiepiscopatu manebunt singulis annis in festo Omnium Sanctorum octo sextaria auene ad mensuram remensem suis uecturis conducenda Remis debent persoluere . Ut autem hoc ratum et inconcussum permaneat , sigilli nostri impressione et quorumdam fratrum nostrorum adtestatione Q corroborari fecimus . S . Odini in Ytalia preceptoris ; S . Radulfi de Diuia in Anglia prioris ; S . Letaudi , Iacobi , Ragnulfi , Nicholai , Roberti , Lamberti , Willermi sacerdotum S . Geroldi , Galteri , Iohannis , Wenemari diaconorum ; S . Pontii de Ulmis , Willelmi de Tagnai subdiaconorum R S . Anselmis uicecomitis ; Odonis Taisons , Roberti de Heela fratrum et militum . Actum hoc anno Uerbi incarnati M ° C ° L ° XXUII ° .
| DE QUADAM DECIMA IN TERRITORIO MONTIS CORNETI | Nouerint uniuersi ad quos presens scriptum peruenerit quod magister Achardus et Herbertus frater eius canonici Macerienses emerunt quamdam decimam de Alberico de Lilel quam ipse possidebat in territorio Montis Cornuti ex uoluntate et assensu D T . 44 abbatis Sancti Nichasii et capituli quam decimam predicti duo fratres contulerunt ecclesie Beati Nichasii , ea conditione quod ipsi possidebunt domum castellarii apud Moncis cum decima Maceriensi et ceteris appendiciis sub annua recompensatione Xcem solidorum remensium in synodo persoluendorum ; quod si unus eorum obierit alter nichilominus possidebit et hoc quamdiu uixerint . Et sciendum quod quicquid in eodem loco adquirere potuerat post decessum eorum in ius ecclesie Beati Nichasii transibit excepto mobili quod eorum distribuendum reseruatur . Huius rei testes sunt Reinaldus et Haydericus quondam abbates 44 Alexander , cancellarius ; Alanus , Gerbaudus cantor . Actum anno Uerbi incarnati , M ° C ° nonagesimo UIIII ° .
| De UIIr modiis frumenti in sextellagio Remense . | Willelmus , Dei gratia Remorum archiepiscopus , apostolice sedis legatus , dilectis filiis , abbati totique capitulo Sancti Nichasii Remensis , in Domino salutem . Pluribus notum est quod predecessor noster Henricus bone memorie Remensis archiepiscopus ab ecclesia uestra suscepit quatuor molendinos in perpetuum possidendos cum aqua et piscatura sub annua pensione octo modiorum frumenti quos in Remensi sesterlagio uobis reddendos instituit ; duo autem de molendinis istis erant in uilla Sancti Hylarii et duo extra uillam , fuit etiam statutum ut homines predicte uille ad molendinos illos molerent ; similiter et nos ab ecclesia uestra domum Sancti Petri de Arna cum aqua et molendino et quarrucata A terre suscepimus sub annua pensione quatuor modiorum frumenti quam uobis laudantibus Nicholao de Burgo concessimus ; pro his omnibus duodecim modios frumenti uobis instituimus et assignamus reddendos in sesterlagio Remensi , octo scilicet pro molendinis et quatuor pro domo Sancti Petri , in festo sancti Remigii reddentur modii tres ; in Natiuitate Domini tres modii ; in Pascha tres modii ; in natiuitate sancti Iohannis Baptiste tres modii ; ut igitur hec constitutio rata in posterum permaneat et inconcussa eam presentis scripti attestatione et sigilli nostri auctoritate confirmamus . Actum anno ab Incarnatione Domini M ° C ° L ° XX ° UIII ° . Datum per manum Alexandri cancellarii nostri .
| IN NOMINE SANCTE ET INDIUIDUE TRINITATIS AMEN | Philippus , Dei gratia Francorum rex , nouerint uniuersi presentes pariter et futuri quoniam B patruus noster Henricus bone memorie Remensis archiepiscopus ab ecclesia Sancti Nicasii C suscepit quatuor molendinos in perpetuum possidendos cum aqua et piscatura , sub annua pensione octo modiorum frumenti quos in Remensi sextellagio eidem ecclesie reddendos instituit . Duo autem de molendinis erant in uilla Sancti Hylarii et duo extra uillam , fuit etiam statutum ut homines predicte uille ad molendinos illos molerent . Similiter ab eadem uilla suscepit karissimus auunculus noster Willelmus uenerabilis Remensis archiepiscopus domum Sancti Petri de Arna cum aqua et molendino et quarrucata terre sub annua pensione quatuor modiorum frumenti D quam illius ecclesie capitulo laudante Nicholao de Burgo concessit . Pro his igitur omnibus a memoratis archiepiscopis duodecim modii frumenti ecclesie Sancti Nicasii c sunt assignati in sextellagio remensi annuatim reddendi : octo uidelicet pro molendinis et quatuor pro domo Sancti Petri ; in festo sancti Remigii reddentur tres modii , in Natiuitate Domini tres modii , in Pascha tres modii , in natiuitate sancti Iohannis Baptiste tres modii . Quoniam E ad petitionem memorati auunculi nostri Willermi Remensis archiepiscopi saluo iure nostro concedimus et ut rata permaneant presentem cartam sigilli nostri auctoritate et regii nominis Karactere subtus annotato communimus . Actum Prouini , anno ab Incarnatione Domini M ° C ° L ° XXX ° sexto ; regni nostri anno UII ° ; astantibus in palatio nostro quorum nomina supposita sunt et signa : S . comitis Theobaudi , dapiferi nostri ; S . Guidonis buticularii ; S . Mathei camerarii ; S . Radulphi constabularii . Data ua can te canscellaria .
Alexander episcopus seruus seruorum Dei uniuersis abbatibus et cetera . Uestre pacis querentes commodum et quietis libenter illa uobis concedimus per que materia submota grauiminis uestri status procuretur transquillitas hinc est quod uestris grauaminibus occurrere cupientes auctoritate uobis presentium indulgemus ut nullus delegatus uel subdelegatus conseruator aut etiam executor auctoritate sedis apostolice uel legatorum ipsius possit in uos excommunicationis uel suspensionis promulgare sententiam absque speciali mandato sedis eiusdem plenam faciente et expressam ac de uerbo ad uerbum de hac indulgentia mentionem ; nos enim processum et sententiam si circa premissa secus haberi contigerit decernimus non ualere . Nulli ergo omnino hominum et cetera . . presentibus post quinquennium minime ualituris . Datum Neapoli III idus februarii , pontificatus nostri anno primo .
| Priuilegium de sextellagio . | Lucius ' episcopus , seruus seruorum Dei , dilectis filiis abbati et conuentui Sancti Nichasii salutem et apostolicam benedictionem . Iustis petentium desideriis dignum est nos facilem prebere consensum et uota que a rationis tramite non discordant effectu prosequente complere : ea propter dilecti in Domino filii , uestris iustis postulationibus grato concurrentes assensu duodecim modios frumenti quos habetis in sextelagio F Remensi pro molendinis Sancti Hylarii pro piscatura et quadam domo quam habetis apud Sanctum Petrum super Arnam , ; sicut rationabiliter et sine controuersia possidetis uobis et ecclesie uestre auctoritate apostolica confirmamus et presentis scripti patrocinio G communimus . Statuentes ut nulli omnino hominum liceat hanc paginam nostre confirmationis infringere uel ei ausu temerario contraire , si quis autem hoc attentare | presumpserit , indignationem omnipotentis Dei et beatorum Petri et Pauli apostolorum eius se nouerit incursurum . Datum Uerona , U ° idus octobris .
| Item de Sancto Ylario . | Uniuersis presentes litteras inspecturis ad quos littere presentes peruenerint B . Sancti Timothei ' canonicus , magistri Willermus Sancti Martini et R . Sancti Timothei presbyteri , salutem in Domino . Nouerit uniuersitas uestra quod cum inter ecclesiam Sancti Nichasii Remensis ex una parte et Radulfum de Betiniuilla ex altera super communibus citationibus quas dicta ecclesia ad se pertinere dicebat , super mansionariis prenominati Radulfi apud Sanctum Hylerium manentibus , super eo etiam quod omnes emendas summam I septem solidorum et dimidii excedentes ad se prenominata ecclesia pertinere dicebat , coram nobis auctoritate apostolica questio uerteretur idem Radulfus in iure recognouit coram nobis quod sepedicta ecclesia communes citationes super iamdictis mansionariis habebat omnes etiam emendas summam septem solidorum et dimidium excedentes percipere debebat . In cuius rei testimonium presentes litteras sigillorum nostrorum appensione fecimus communiri . Actum anno gratie M ° CC ° quinto decimo , mense septembri .
| DE ALTARIBUS DE AUAUS ET DE UIEU | Willermus , Dei gratia Remensis archiepiscopus , Sancte Romane Ecclesie tituli Sancte Sabine cardinalis , omnibus ad quos littere iste peruenerint in Domino salutem . Nouerit uniuersitas uestra quod nos diligentius attendentes religionem ecclesie Beati Nichasii et deuotionem quam erga nos K habebat erga nos dilectus filius D . L , tunc abbas eiusdem ecclesie , altaria de Auaus et de Ui ; que dilectus clericus noster Stephanus Cathalaunensis canonicus diu possederat ad resignationem ipsius in manus nostras liberaliter factam , contulimus predicte ecclesie et concessimus in perpetuum obtinenda . In cuius rei confirmationem et testimonium presentes litteras scribi et sigillo nostro fecimus communiri . Actum anno Uerbi incarnati M ° C ° nonagesimo IX ° data per manum Mathei cancellarii nostri .